**„Железнице Србије“ ад**

**-** Одбор послодавца за преговоре

за закључивање Колективног уговора

за "Железнице Србије" ад, Београд

**Дана: 07.08.2020. године ПРЕДЛОГ**

**Б е о г р а д**

**З А П И С Н И К бр. 2**

са преговора о закључивању Колективног уговора за „Железнице Србије“ акционарско друштво, Београд, одржаних 07.08.2020. године, са почетком у 10:00 часова у сали 361,

на I спрату пословне зграде, ул. Немањина бр. 6 у Београду

Састанку присуствују:

**Одбор за преговоре оснивача:**

**Одбор за преговоре „Железнице Србије“ ад**: Светлана Јелић-Бурић, председник Одбора, Наташа Алексић Капетановић, члан, мр Дејан Бадовинац, члан, Марија Вујовић, члан,

**Одбор за преговоре репрезентативних синдиката**: Верица Николић, председник, Драгица Зорић Јанковић, члан, Ивана Јовичић Ћурчић, члан, Златибор Љубинковић, члан, Наташа Тувић, члан

Светлана Јелић-Бурић, председник Одбора послодавца за преговоре “Железнице Србије” ад, поздравила је све присутне и отворила састанак. Присутне је обавестила да представници оснивача не могу присуствовати састанку, због хитних послова.

Светлана Јелић-Бурић, предложила је следећи

Дневни ред:

1. Усвајање записника број 1. са преговора за закључивање Колективног уговора за „Железнице Србије“ акционарско друштво, Београд, одржаних 30.07.2020. године

2. Разматрање и усаглашавање текстуалног дела Колективног уговора за “Железнице Србије” акционарско друштво, Београд

3. Разно

Ивана Јовичић Ћурчић је поставила питање које се односи на члан 3. став 1. Пословника о раду, да ли представници прес службе друштва могу да присуствују седницама за преговоре, ради извештавања.

Такође, Златибор Љубинковић, представник одбора репрезентативних синдиката, предложио је да у члану 3. став 3. буде прецизирано да седницама могу да присуствују без права одлучивања и представници синдиката који немају репрезентативност.

Светлана Јелић-Бурић је објаснила да формулација “могу да присуствују” објашњава да представници тих синдиката само присуствују седницама, без мешања у рад одбора и без одлучивања.

Такође, представници Медија центра могу да присуствују седницама, али да због тренутне епидемиолошке ситуације и поштовања мера то не би било могуће.

Пословник о раду биће достављен на потписивање како је усаглашен и усвојен на првом састанку преговора.

**Тачка 1. Усвајање записника број 1. са преговора за закључивање Колективног уговора за „Железнице Србије“ акционарско друштво, Београд, одржаних 30.07.2020. године**

Записник бр. 1 са преговоара за закључивање Колективног уговора за “Железнице Србије” ад, одржаних 30.07.2020. године, једногласно је усвојен.

**Тачка 2. Разматрање и усаглашавање текстуалног дела Колективног уговора за “Железнице Србије” акционарско друштво, Београд**

Верица Николић, председавајућа одбора репрезентативних синдиката, обавестила је одбор послодавца да се разматрање предложеног текста Колективног уговора одложи за наредни састанак преговора, како би се одбор репрезентативних синдиката адекватно припремио за преговарање.

Светлана Јелић-Бурић, предложила је да се следећи састанак одбора за преговоре одржи у среду, 12. августа, у 10,00 часова.

**3. Разно**

Светлана Јелић-Бурић, обавестила је представнике синдиката да су решења о стумулацији за чланове синдиката потписана и предата Сектору за финансијске послове на реализацију.

Састанак је завршен у 13,30 часова.

|  |  |
| --- | --- |
|  **ЗА ОДБОР ЗА ПРЕГОВОРЕ****РЕПРЕЗЕНТАТИВНИХ СИНДИКАТА** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **Верица Николић**  |  **ЗА ОДБОР ЗА ПРЕГОВОРЕ** **„ЖЕЛЕЗНИЦЕ СРБИЈЕ“ АД** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **Светлана Јелић-Бурић** |